
Ladino kalba 

Ladino kalba (Ladino) arba žydų-ispanų kalba (judeo- 
espanolflV'lHDD'H-i^nŪ/Tiydeo-EcnahbOA; t. p. Dzhudezmo, 

Djudeo Spanol, lįdle/Hakitia, Espanol sefardita ir kt.) - 
romanų kalba (indoeuropiečių kalbų šeima), kuri susidarė 
žydų sefardų bendruomenėje senosios ispanų kalbos pagrindu. 

Seniau ladino plačiai vartota sefardų, gyvenusių Osmanų 
imperijoje (Balkanuose, Turkijoje, Artimuosiuose Rytuose, 

Šiaurės A frikoje), taip pat Pranc ūzijoje, Italijoje, 

Nyderlanduose, Maroke, Jungtinėje Karalystėje. Dabar 
kalbėtojų skaičius gerokai sumažėjęs - dauguma jos vartotojų 
dabar gyvena Izraelyje (sefardų palikuonys, ~100 tūkst.), 
ženkli bendruomenė (~10 tūkst. žmonių) yra Turkijoje 
(daugiausia Stambule). 

Ladino kalba susiklostė 
Iberijos pusiasalyje 
gyvenusių žydų sefardų 
terpėje. Kaip ir 
aškenaziai, sefardai 
neteko gimtosios hebrajų 
kalbos, bet perėmė 
vietinių gyventojų kalbą. 

Sefardų mokslininkai iš 
hebrajų ir arabų kalbų į 
ispanų vertė tekstus ir 
prisidėjo prie ispanų 
kalbos prestižo kėlimo ir 
jos dabartinės 

kastlietiškosios atmainos 
susidarymo. XV a. pab. iš 
Salonikų laikraštis Avanti, leistas Ispanijos ir Portugalijos 
ladino kalba išvarius žydus, dauguma jų persikėlė į Osmanų imperiją. Ten jie perėmė 

ir vietinių kalbų (tur kų , arabų, serbų, graikų) žodyno. Kadangi 
bendruomenės tapo atskirtos ir išsibarsčiusios, didėjo skirtumai tarp jų 
vartamų ladino tarmių. Iš sefardų kalbos plito skoliniai ir atvirkštiniu būdu, o per žydų pirklius - į užjūrio 
kalbas (pvz., kreolinę Karibų kalbą papiamento). Ladino naudota judaizmo atskilėlių sabatėjų liturgijoje. 
XX a. dėl holokausto ir tautinių valstybių, diegusių valstybinės kalbos pirmenybę, susikūrimo ladino kalba 
Europoje iš esmės išnyko. Ją išsaugojo į Izraelį persikėlę sefardai, tačiau jaunesnioji karta perėjo prie 
hebrajų kalbos. Turkijoje, Lotynų Amerikoje gyvenantys sefardai taip pat buityje daugiausia vartoja vietines 
kalbas. Izraelyje ir Ispanijoje rengiamos radijo laidos ladino kalba, ypač gyvybinga išlieka senųjų sefardų 
dainų atlikimo tradicija. Ladino kalbą liturgijoje tebenaudoja Sarajevo, Turkijos žydai, dalis sefardų 
bendruomenių JAV. Izraelyje, JAV leidžiama ladino spauda, vietomis universitetuose yra kalbos kursai. 

Seniausi ladino tekstai buvo hebrajų tekstų vertimai, skirti neraštingiems serfardams. Pirmas toks žinomas 
tekstas yra 1510 m. Stambule išleistos gyvulių apeiginio skerdimo taisyklės Dinim de shehitah i bedikah. 
Vėliau įvairūs sefardų rabinai šia kalba skelbė savo veikalus. Nuo XIX a. antrosios pusės iki XX a. pr. 

Osmanų imperijoje išleista daug pasaulietinės ladino literatūros - daugiausia spaudos, verstinių romanų, 
nuotykinių istorijų, taip pat pjesių, poezijos. 2001 m. išleistas ir anglų kalbą išverstas sefardų folkloras, 
anekdotai. 2012 m. Mošė Haelionas į ladino išvertė graikų „ Odisėją “. 

Ladino kalbos pagrindą sudaro ispanų kalba - jos pietinės, andalūziškos tarmės (būdingas ella tarimas kaip 
eya ir seseo - vienodas s ir c tarimas). Priešingai nei dabartinėje ispanų kalboje, j tariama kaip š arba dž. 
Taip pat g prieš i ir e virsta ne ch, o ž, išsaugotas pirminis z tarimas, aiškiai daromas skirtumas tarp garsų b ir 
v. Ladino kalba išlaikiusi senesnių žodžių lyčių, dažnai artimesnių portugalų kalbai. Religinėje, 
instituciniame žodyne išlaikyti hebrajiški, aramėjiški žodžiai. 

Iki XIX a. ladino užrašymui (ypač religiniams tekstams) naudotas hebrajų raštas (rasi rašysena). Vėliau 
vietos bendruomenės savo reikmėms pritaikė vietinių kalbų rašmenis (turkų, serbų kirilicą). Dabar 
plačiausiai naudojamas fonetinis užrašymas lotynų raštu. Ispanakalbėse šalyse ladino dažnai užrašoma pagal 
dabartines ispanų kalbos rašybos taisykles. 

Nuorodos 


■ Duomenys apie kodu „lad“ žymimą kalbą svetainėje ethnologue.com (http://www.ethnologue.c 

om/show_language.asp?code=lad) 

Italikų ir romanų kalbos 


Italikų 

fališkų • l otynų • osIoį ■ umbrų 


Rytų romanų 


Italų kalbos 


Galų-romanų kalbos 


arumunų ■ istrorumunų ■ meglenorumunų ■ 
rumunų 

dalmatų ■ italų ■ istrų ■ korsikiečių ■ li gū rų 
(mon egaskų) ■ lombardų ■ neapoliečių ■ sicili ečių ■ 
venetų 

Franko provansalų- gaskonų- katalonų- ladinų- 
oksitanų ■ prancūzų (normandų- pikardų - valonų) 

■ rety? ■ retoromanų 



Iberinės kalbos 


asturų- galisų- ispanų (kastiliečiu)- ladino- 
mazarabų ■ mirandiečių- portugalų 


Kitos sardinų 

Pasviruoju šriftu pažymėtos mirusios kalbos. 


Rodomas puslapis "https://lt.wikipedia.Org/w/index. php?title=Ladino_kalba&oldid=5229426" 

sąlygos. Detaliau - Terms of Ūse . 












































